DISTRIBUIE

Podiumul celor mai mari trei bănci s-a schimbat în 2018 la vârf, Banca Transilvania (BT) devenind în premieră lider al pieţei bancare locale, după o strategie de creşterea atât organică, cât şi prin achiziţii, potrivit datelor oficiale anunţate de Banca Națională a României în raportul său anual.

Podiumul celor mai mari trei bănci s-a schimbat în 2018 la vârf, BT devenind în premieră lider al pieţei bancare locale, după o strategie de creşterea atât organică, cât şi prin achiziţii, potrivit datelor oficiale anunţate de BNR în raportul anual, scrie ZF.RO.

BT a ajuns, după achiziţia Bancpost, la active de 74,3 miliarde de lei şi o cotă de piaţă de 16,5% în 2018, depăşind banca rivală, BCR. Banca din Cluj, care avea în 2017 active de 59,3 miliarde lei şi o cotă de piaţă de 13,87%, a câştigat 2,6 puncte de cotă de piaţă, după ce a preluat Bancpost (cu active de 11 miliarde de lei).

În 2016, BT depăşise BRD - Societe Generale şi a urcat pe locul doi în clasament. BCR, care a fost până anul trecut, timp de două decenii, liderul tradiţional al banking-ului local, a coborât în 2018 pe locul doi, cu o cotă de 15,05%, în scădere faţă de 2017. BRD-SocGen s-a menţinut pe locul trei, cu o cotă de piaţă de 12%.